ELŐTERJESZTÉS

**a Jogi és Társadalmi Kapcsolatok Bizottsága 2016. október 26-i ülésére**

**Kiegészítés a „Javaslat a Szent Márton Emlékévvel összefüggő támogatásokkal kapcsolatos döntések meghozatalára” című előterjesztéshez**

A **Brenner János Kollégiumért Alapítvány** „Szent Márton rendezvénysorozat a Brenner János Kollégiumban” című rendezvénysorozata a Szent Márton emlékévhez kötődő civil kezdeményezések támogatása pályázaton a Bizottság142/2016.(IV.19.) JTKB számú határozata alapján 460.000,- Ft összegű támogatásban részesült. A rendezvénysorozat támogatására vonatkozó pénzeszköz-átadási megállapodás 2016. június 27. napján került aláírásra. A megállapodás II/2. pontja szerint a rendezvénysorozat megvalósításának időpontja 2016. május 26- november 24. napja.

Az Alapítvány képviselője 2016. október 24. napján jelezte, hogy a rendezvénysorozat utolsó rendezvényét 2016. november 24. napján nem tudják megrendezni. A rendezvény módosított időpontja november 28. napja lenne. Kéri a bizottságot, hogy az időpont módosítást jóváhagyni szíveskedjék. Az Egyesülettel kötendő pénzeszköz-átadási megállapodás módosítását az előterjesztés melléklete tartalmazza.

**Szombathely, 2016. október „ ”**

**/: Koczka Tibor :/**

## Határozati javaslat

**…./2016. (X.26.) JTKB számú határozat**

1. A Bizottság jóváhagyja a Brenner János Kollégiumért Alapítvány kérelmét, amelyben kéri a Szent Márton rendezvénysorozat a Brenner János Kollégiumban c. rendezvény megvalósításának időtartamát 2016. május 26- november 24. napjáról 2016. május 26- november 28. napjára módosítani.
2. A Bizottság felkéri az Egészségügyi, Kulturális és Koordinációs Irodát, hogy az előterjesztés melléklete szerinti pénzeszköz-átadási megállapodás módosításáról gondoskodjon.

**Felelős**: Dr. Puskás Tivadar, polgármester

Dr. Takátsné Dr. Tenki Mária, a Jogi és Társadalmi Kapcsolatok Bizottsága elnöke

Dr. Károlyi Ákos jegyző

(A végrehajtásért:

Dr. Bencsics Enikő, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője)

**Határidő**: azonnal /1. pont vonatkozásában/

2016. november 7. /2. pont vonatkozásában/

Melléklet

# PÉNZESZKÖZ - ÁTADÁSI MEGÁLLAPODÁS

# MÓDOSÍTÁSA

Amely létrejött:

egyrészről **Szombathely Megyei Jogú Város Önkormányzata** (székhelye: 9700 Szombathely, Kossuth Lajos u. 1-3., törzskönyvi azonosító szám: 733656, adószám: 15733658-2-18, képviseletében: Dr. Puskás Tivadar polgármester) mint **Átadó** (a továbbiakban: Átadó),

másrészről a **Brenner János Kollégiumért Alapítvány** (9700 Szombathely, Szily János utca 1; képviselő: Vida Katalin kuratóriumi tag) mint Átvevő (a továbbiakban: Átvevő)

között,

alulírott helyen és napon az alábbi feltételek szerint:

1./ A felek megállapodnak abban, hogy a **61348-6/2016.** iktatási számú pénzeszköz-átadási megállapodás II./2 pontja helyébe az alábbi szövegrész lép:

„2. A támogatási szerződés elválaszthatatlan mellékletét képező adatlap 2.2. pontja szerint a 800.000.000,- Ft összegű támogatásból az Átadó az Átvevő részére mindösszesen 460.000,- Ft-ot, azaz négyszázhatvanezer forintot (a továbbiakban: pénzeszköz) biztosít az alábbi programok, egyéb támogatott célok megvalósításához:

|  |  |  |
| --- | --- | --- |
| **Program, egyéb támogatott cél megnevezése** | **Program, egyéb támogatott cél tervezett időpontja** | **Pénzeszköz összege** |
| Szent Márton rendezvénysorozat a Brenner János Kollégiumban | 2016. május 26- november 28. | 460.000,- Ft |

Az Átvevő a jelen szerződés aláírásával, az aláírás előzetes feltételeként nyilatkozik arról is, hogy az önkormányzati forrásátadásról szóló 47/2013. (XII. 4.) önkormányzati rendelet szerint a jelen szerződés szerinti támogatási kérelmét az Önkormányzati Támogatások Rendszerében (a továbbiakban: ÖTR) rögzítette. A programok, egyéb támogatott célok Átvevő általi programonkénti részletes leírása és a hozzájuk tartozó, részletes költségvetés az ÖTR szerinti űrlap felhasználásával (annak kinyomtatását, cégszerű aláírását követően) jelen szerződés 2. számú mellékletét képezi.”

2./ A felek kijelentik, hogy a támogatási megállapodás módosítással nem érintett részei változatlanul hatályban maradnak.

A szerződő felek a jelen szerződésben foglalt feltételekkel egyetértenek, azokat elfogadják, és a szerződést – annak elolvasása és közös értelmezése után – mint akaratukkal mindenben megegyezőt helybenhagyólag írják alá.

**Szombathely, 2016. november „ ”**

**………………………………………….. ……………………………………………**

**/: Dr. Puskás Tivadar:/ /: Vida Katalin:/**

**polgármester kuratóriumi tag**

**az Átadó képviseletében az Átvevő képviseletében**

**A kötelezettségvállalást pénzügyileg ellenjegyezte**

**………….év…………………….hónap…………… nap**

**……………………………………………………………..**

**Stéger Gábor osztályvezető**